open-index/open-wikipedia-markdown huggingface dataset:
Επισκοπή Νάουσας Ημαθίας

Η **Επισκοπή** Νάουσας ή Ανθεμίων είναι οικισμός της Κεντρικής Μακεδονίας στην Περιφερειακή Ενότητα Ημαθίας. 

## Γεωγραφικά - ιστορικά στοιχεία
Η Επισκοπή βρίσκεται στα βορειοανατολικά όρια με την Περιφερειακή Ενότητα Πέλλας σε υψόμετρο 80 μέτρων ενώ απέχει περίπου 14 χιλιόμετρα βορειοανατολικά της Νάουσας, 22 χιλιόμετρα βόρεια της Βέροιας και 83 χιλιόμετρα δυτικά της Θεσσαλονίκης (μέσω Γιαννιτσών). Στην ανατολική άκρη της περνάει η σιδηροδρομική γραμμή και στα δυτικά η επαρχιακή οδός Βέροιας - Σκύδρας.

Το όνομα οφείλεται στον Άγιο Αρσένιο Επίσκοπο Βεροίας που έζησε τον 14ο αιώνα. Το χωριό έως την Ελληνική Επανάσταση του 1821 ήταν πολύ μικρό με ελάχιστες Ελληνικές οικογένειες. Μετά την Καταστροφή της Νάουσας εγκαταστάθηκαν στην Επισκοπή πολλές οικογένειες από την κατεστραμμένη Νάουσα. Η εκκλησία του χωριού κτίστηκε το 1864 προς τιμή των Αγίων Αρχαγγέλων. Μετά τη Συνθήκη της Λωζάνης, η Επισκοπή δέχτηκε πρόσφυγες οι οποίοι και αποτέλεσαν τα δύο τρίτα του πληθυσμού, ενώ στους Μακεδόνες κατοίκους συγκαταλέγονται και αρκετοί Σαρακατσαναίοι.  

Οι κάτοικοι ασχολούνται κυρίως με τη γεωργία (ροδακινιές, ακτινίδια, νεκταρινιές, μηλιές, αχλαδιές, δαμασκηνιές, κερασιές και βερικοκιές) και την κτηνοτροφία. Στην Επισκοπή λειτουργούν παιδικός σταθμός, νηπιαγωγείο, δημοτικό σχολείο και γυμνάσιο. Επίσης, δραστηριοποιούνται δύο πολιτιστικοί σύλλογοι: ο "Φίλιππος" και η "Εύξεινος Λέσχη" καθώς και ένας αθλητικός σύλλογος ο Κεραυνός. 

## Διοικητικά - πληθυσμιακά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 ως *Επισκοπή Ναούσης* να προσαρτάται στην τότε κοινότητα Άρσεν (το σημερινό Αρσένιο). Το 1922 με το ΦΕΚ 20Α - 15/02/1922 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, αποτελεί την κοινότητα Επισκοπής Ναούσης η οποία υπάγεται στη δημοτική ενότητα Ανθεμίων του Δήμου Ηρωικής Πόλης Νάουσας ενώ σύμφωνα με την απογραφή του 2011 απογράφησαν 1.623 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Σημείωση
Στην Ημαθία και το Δήμο Αλεξάνδρειας υπάρχει ο συνώνυμος οικισμός Επισκοπή.

## Δείτε επίσης
* Η φορεσιά της Επισκοπής
* Δήμος Ηρωικής Πόλης Νάουσας, Τοπική Κοινότητα Επισκοπής

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Νάουσας
2296 Κουγκουλτίνοφ

μικρογραφία|Η τροχιά του αστεροειδούς 2296 Κουγκουλτίνοφ.
Ο **Κουγκουλτίνοφ** (*Kugultinov*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το ηλιακό σύστημα) 11,3. Ανακαλύφθηκε το 1975 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Καλμουχιανού ποιητή Νταβίντ Νικίτιτς Κουγκουλτίνοφ (πραγματικό όνομα: Ντάβα Κουγκουλτίν, Дава Көглтин, 1922-2006).

## Φυσικά χαρακτηριστικά
Τα φυσικά χαρακτηριστικά του Κουγκουλτίνοφ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

## Παραπομπές


Κουγκουλτινοφ
Paice, Ashton & Lord

**Paice, Ashton & Lord** είναι το όνομα του ροκ συγκροτήματος με jazz και blues επιρροές, το οποίο δημιούργησαν ο Τζον Λορντ και ο Ίαν Πέις μετά την αποχώρηση τους από τους Deep Purple, μαζί με τον Τόνι Άστον το 1976. 

## Βιογραφία
Το 1971, ο Τόνι Άστον συμμετείχε στο "*[[Gemini Suite Live|Gemini Suite]]*" του Τζον Λορντ, ενώ το 1974 ο Λορντ είχε συμμετάσχει στο σόλο άλμπουμ του Τόνι Άστον, με τίτλο "*The First of the Big Bands*". Μετά τη διάλυση των Deep Purple, το καλοκαίρι του 1976, αποφάσισαν να δημιουργήσουν ένα ροκ συγκρότημα με Jazz και Rhythm and blues επιρροές. Μετά από διάφορες οντισιόν, προσέλαβαν τους Μπέρνι Μάρσντεν στην κιθάρα και Πολ Μαρτίνεζ στο μπάσο.
Μέσα στο 1976, ξεκίνησαν τις ηχογραφήσεις για το πρώτο τους άλμπουμ, ενώ ταυτόχρονα τους ακολουθούσε ένας κάμεραμαν, ο οποίος τραβούσε πλάνα για ένα επερχόμενο ντοκιμαντέρ. Τον Μάρτιο του 1977, κυκλοφόρησε το άλμπουμ "*Malice in Wonderland*", το οποίο έλαβε ανάμεικτες κριτικές. Η ευρωπαϊκή περιοδεία του συγκροτήματος περιορίστηκε σε πέντε συναυλίες στη Μεγάλη Βρετανία, κατά τις οποίες οι Paice, Ashton & Lord διευρύνθηκαν σε 11μελή μπάντα, με γυναικεία δεύτερα φωνητικά.
Η ψυχολογική πίεση που ασκούνταν στον Τόνι Άστον, οδήγησε τους Λορντ/Πέις να αναζητήσουν αλλαγή τραγουδιστή στο πρόσωπο του Ντέιβιντ Κόβερντεϊλ, ο οποίος βολιδοσκοπούνταν και από τους Uriah Heep, αλλά τελικά κατέληξε να δημιουργήσει το δικό του συγκρότημα, τους Whitesnake, στους οποίους λίγο αργότερα εντάχθηκαν και ο Τζον Λορντ με τον Ίαν Πέις. Οι σκέψεις για ένα δεύτερο δίσκο εγκαταλείφθηκαν και το συγκρότημα διαλύθηκε τον Ιανουάριο του 1978. 

## Δισκογραφία
### Malice in Wonderland, (''Μάρτιος 1977'')

#### Τραγούδια
**1. Ghost Story** *(Paice, Ashton, Lord)* - 5:47
**2. Remember the Good Times** *(Paice, Ashton, Lord, Marsden, Matinez)* - 5:48
**3. Arabella (Oh Tell Me)** *(Ashton)* - 4:06
**4. Silas & Jerome** *(Paice, Ashton, Lord)* - 3:25
**5. Dance with Me Baby** *(Paice, Ashton, Lord, Marsden, Matinez)* - 3:20
**6. On the Road Again, Again** *(Paice, Ashton, Lord, Marsden)* - 3:58
**7. neaky Private Lee** *(Paice, Ashton, Lord, Marsden)* - 6:10
**8. I'm Gonna Stop Drinking** *(Paice, Ashton, Lord)* - 5:15
**9. Malice in Wonderland** *(Paice, Ashton, Lord)* - 6:06

#### Μουσικοί
Το **"Malice in Wonderland"** ηχογραφήθηκε από τους εξής μουσικούς:

**[[Τόνι Άστον]]** - *φωνητικά*, *πλήκτρα*
**[[Μπέρνι Μάρσντεν]]** - *κιθάρα*, *φωνητικά*
**[[Τζον Λορντ]]** - *πλήκτρα*
**Πολ Μαρτίνεζ** - *μπάσο*
**[[Ίαν Πέις]]** - *τύμπανα*

### Άλλες κυκλοφορίες
* BBC Radio 1 Live in Concert / Live 1977, (*1992*)
* PAL Live 1977, (*2012*)

## Πηγές
* Επίσημη ιστοσελίδα Paice, Ashton & Lord
* Paice, Ashton & Lord | Biography | AllMusic
* www.deep-purple.net, Paice Ashton & Lord
* Paice Ashton Lord* - Malice In Wonderland (CD, Album) at Discogs

Κατηγορία:Αγγλικά rock συγκροτήματα
2298 Σιντιτζόν

Ο **Σιντιτζόν (Cindijon)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,839. Ανακαλύφθηκε το 1915 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από μία σύνθεση των ονομάτων των παιδιών του Αμερικανού αστρονόμου Μπράιαν Μάρσντεν, Σίντι (Σύνθια) και Τζόναθαν (η ονοματοδοσία έγινε πολύ μεταγενέστερα από την ανακάλυψη).

## Φυσικά χαρακτηριστικά
Τα φυσικά χαρακτηριστικά του Σιντιτζόν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σιντιτζον
2299 Χάνκο

Ο **Χάνκο** (*Hanko*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,041. Ανακαλύφθηκε το 1941 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το Χάνκο, τη νοτιότερη πόλη της χώρας.

## Φυσικά χαρακτηριστικά
Τα φυσικά χαρακτηριστικά του Χάνκο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χανκο
2300 Στέμπινς

Ο **Στέμπινς (Stebbins)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Τζόελ Στέμπινς (*Joel Stebbins*, 1878–1966).

## Φυσικά χαρακτηριστικά
Τα φυσικά χαρακτηριστικά του Στέμπινς είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Στεμπινς
2302 Φλόρια

μικρογραφία|Η τροχιά του αστεροειδούς 2302 Φλόρια
Ο **Φλόρια (Florya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1972 από τον Σοβιετικό αστρονόμο Νικολάι Εφίμοβιτς Κουρότσκιν, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Νικολάι Φιοντόροβιτς Φλόρια (Николай Фёдорович Флоря, 1912-1941). Ο Φλόρια υπήρξε ο πρώτος από τους δύο συνολικά αστεροειδείς που ανεκάλυψε ο Κουρότσκιν.

## Φυσικά χαρακτηριστικά
Τα κυρίως φυσικά χαρακτηριστικά του Φλόρια είναι άγνωστα. Ο Φλόρια περιστρέφεται γύρω από τον εαυτό του πιθανώς μία φορά κάθε 12 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φλορια
2304 Σλάβια

Η **Σλάβια (Slavia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,40. Ανακαλύφθηκε το 1979 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του από τον ποδοσφαιρικό σύλλογο Σλάβια Πράγας.

## Φυσικά χαρακτηριστικά
Η μέση διάμετρος της Σλάβια εκτιμάται σε 11,88 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,137 ± 0,027. Η Σλάβια περιστρέφεται γύρω από τον εαυτό της μία φορά κάθε 2 ως 4 ώρες περίπου, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σλαβια
2305 Κινγκ

Ο **Κινγκ (King)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1980 από το προσωπικό του Αστεροσκοπείου του Χάρβαρντ και πήρε το όνομά του στη μνήμη του πάστορα Μάρτιν Λούθερ Κινγκ.

## Φυσικά χαρακτηριστικά
Ο φασματικός τύπος του Κινγκ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κινγκ
Κατηγορία:Μάρτιν Λούθερ Κινγκ
2306 Μπάουσινγκερ

Ο **Μπάουσινγκερ (Bauschinger)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,40. Ανακαλύφθηκε το 1939 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Γιούλιους Μπάουσινγκερ (*Julius Bauschinger*, 1860-1934).

## Φυσικά χαρακτηριστικά
Η μέση διάμετρος του Μπάουσινγκερ εκτιμάται σε 21,27 χιλιόμετρα. Ο φασματικός τύπος του είναι **X**, ενώ το γεωμετρικό άλβεδό του είναι 0,108 ± 0,023. Ο Μπάουσινγκερ περιστρέφεται γύρω από τον εαυτό του μία φορά κάθε 21 ώρες και 38 λεπτά, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαουσινγκερ
2307 Γκαρούδα

μικρογραφία|Η τροχιά του αστεροειδούς 2307 Γκαρούδα
Ο **Γκαρούδα** (*Garuda*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,90. Ανακαλύφθηκε το 1957 από το προσωπικό του Αστεροσκοπείου της Λα Πλάτα της Αργεντινής, και πήρε το όνομά του από τον πτηνόμορφο θεό Γκαρούδα του Ινδουισμού. Αυτό είναι και το όνομα του αστερισμού Αετού στην ινδική γλώσσα χίντι.

## Φυσικά χαρακτηριστικά
Η μέση διάμετρος του Γκαρούδα εκτιμάται σε 41,22 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0454. Ο Γκαρούδα περιστρέφεται γύρω από τον εαυτό του μία φορά κάθε 21 ως 38 ώρες περίπου, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαρουδα
2308 Σιλτ

Ο **Σιλτ (Schilt)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,80. Ανακαλύφθηκε το 1967 από τους αστρονόμους Κάρλος Ούλρικο Θέσκο (Αργεντινός) και `Αρνολντ Ρ. Κλέμολα (από τις ΗΠΑ), που παρατηρούσαν από το Ελ Λεονθίτο της Αργεντινής, και πήρε το όνομά του προς τιμή του Ολλανδοαμερικανού αστρονόμου Γιαν Σιλτ (*Jan Schilt*, 1894-1982).

## Φυσικά χαρακτηριστικά
Η μέση διάμετρος του Σιλτ εκτιμάται σε 17,54 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,1094 ± 0,011. Είναι άγνωστο αν και με ποια περίοδο περιστρέφεται ο Σιλτ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σιλτ
2310 Ολσανίγια

μικρογραφία|Η τροχιά του αστεροειδούς 2310 Ολσανίγια
Η **Ολσανίγια (Olshaniya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1974 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και πήρε το όνομά της από το επώνυμο του πολεμιστή του Β΄ Παγκόσμιου Πολέμου και ήρωα της ΕΣΣΔ Κονσταντίν Φιοντόροβιτς Ολσάνσκι (Константин Фёдорович Ольшанский, 1915-1944).

## Φυσικά χαρακτηριστικά
Η μέση διάμετρος της Ολσανίγια εκτιμάται σε 32,7 ± 3,1 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,050 ± 0,011.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ολσανιγια
2309 Μίστερ Σποκ

Ο **Μίστερ Σποκ (Mr. Spock)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1971 από τον Αμερικανό αστρονόμο Τζέιμς Γκίμπσον, που παρατηρούσε από το Ελ Λεονθίτο της Αργεντινής.

## Η ονομασία
Ο Γκίμπσον έδωσε στον αστεροειδή το όνομα του γάτου του, τον οποίο είχε ήδη ονομάσει με το όνομα του γνωστού ήρωα της τηλεοπτικής σειράς επιστημονικής φαντασίας *[[Σταρ Τρεκ]]*. Σύμφωνα με τον Γκίμπσον, ο γάτος ήταν, όπως και ο τηλεοπτικός ήρωας, *«ατάραχος, λογικός, ευφυής, και είχε μυτερά αυτιά»*. Ο γάτος είχε συνοδεύσει το αφεντικό του σε αστρονομικές παρατηρήσεις στις ΗΠΑ, την Αφρική και τη Νότια Αμερική. Η ονοματοδοσία δημιούργησε θόρυβο και η Διεθνής Αστρονομική Ένωση απεφάσισε σχετικά ότι θα αποθαρρυνόταν η ονοματοδοσία με ονόματα κατοικίδιων ζώων. Από τότε πάντως μερικοί άλλοι αστεροειδείς έχουν ονομασθεί με ονόματα ηρώων του *Σταρ Τρεκ* και άλλων μορφών της λαϊκής κουλτούρας, όπως οι Μπητλς.

## Φυσικά χαρακτηριστικά
Η μέση διάμετρος του Μίστερ Σποκ εκτιμάται σε 21,29 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,118 ± 0,020. Ο Μίστερ Σποκ περιστρέφεται γύρω από τον εαυτό του μία φορά κάθε 6 ώρες και 43 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιστερ Σποκ
Νορνική γλώσσα

Η **νορνική** είναι εξαφανισμένη βορειογερμανική γλώσσα που ομιλούνταν στα νησιά Ορκάδες και Σέτλαντ.

Μετά την ενσωμάτωση των νησιών στην Σκωτία, η γλώσσα αντικαταστάθηκε από τα Σκωτικά.

## Καταγωγή
Η γλώσσα ανήκει στον Ινδοευρωπαϊκό κλάδο των βορειογερμανικών γλωσσών, κατάγεται από την Αρχαία δυτική σκανδιναβική διάλεκτο μαζί με τα Φεροϊκά, Ισλανδικά και τα Νορβηγικά.

Η γραμματική της Νορνικής έχει πολλά κοινά με τις άλλες σκανδιναβικές γλώσσες: Τρία γένη, δύο αριθμούς, τέσσερις πτώσεις και δύο ρηματικούς χρόνους. Ενώ το άρθρο προσκολλάται στο τέλος του ουσιαστικού, π.χ mann (άνδρας) Mannen (ο άνδρας).
## Παραπομπές




## Εξωτερικοί σύνδεσμοι

* Orkney&Shetland Norn Συλλογή κειμένων, φωνολογία, γραμματική

Κατηγορία:Γλώσσες της Σκωτίας
Κατηγορία:Βορειογερμανικές γλώσσες
Κατηγορία:Εξαφανισμένες γλώσσες της Ευρώπης
Κατηγορία:Μεσαιωνικές γλώσσες
2311 Ελ Λεονθίτο

Ο **Ελ Λεονθίτο (El Leoncito)** είναι ένας σκουρόχρωμος αστεροειδής, που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,52. Ανακαλύφθηκε το 1974 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του από την τοποθεσία αυτή, που είναι εθνικό πάρκο.

## Φυσικά χαρακτηριστικά
Η μέση διάμετρος του Ελ Λεονθίτο εκτιμάται σε 53,14 χιλιόμετρα. Ο φασματικός τύπος του είναι **D**, ενώ το γεωμετρικό άλβεδό του είναι 0,0388. Είναι άγνωστο αν και με ποια περίοδο περιστρέφεται ο Ελ Λεονθίτο γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ελ Λεονθιτο
2312 Ντουμπόσιν

μικρογραφία|Η τροχιά του αστεροειδούς 2312 Ντουμπόσιν
Ο **Ντουμπόσιν (Duboshin)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών, μέχρι και πέρα από το εξώτατο όριό της. `Εχει απόλυτο μέγεθος (όπως ορίζεται για το Ηλιακό Σύστημα) 10,18. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Γκεόργκι Νικολάγιεβιτς Ντουμπόσιν (Георгий Николаевич Дубошин, 1904-1986).

## Φυσικά χαρακτηριστικά
Η μέση διάμετρος του Ντουμπόσιν εκτιμάται σε 54,94 χιλιόμετρα. Ο φασματικός τύπος του είναι **D**, ενώ το γεωμετρικό άλβεδό του είναι 0,0496. Είναι άγνωστο αν και με ποια περίοδο περιστρέφεται ο Ντουμπόσιν γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντουμποσιν
Κράους

Το **Κράους** είναι γερμανικό επώνυμο που σημαίνει «σγουρός». Με τη μετανάστευση, απαντάται σήμερα και στις ΗΠΑ, καθώς και σε άλλες χώρες. Είτε με τη γραφή **Krauss** (Krauß), είτε με τη γραφή **Kraus**, μπορεί να αναφέρεται, μεταξύ άλλων, σε κάποιο από τα παρακάτω πρόσωπα:

* Άλισον Κράους (γενν. 1971), Αμερικανίδα μουσικός και τραγουδίστρια μουσικής κάντρυ
* Άλμπερτ Κράους (γενν. 1980), Ολλανδός Kick boxer
* Αλφρέντο Κράους (1927-1999), Ισπανός τραγουδιστής της όπερας (τενόρος)
* Βέρνερ Κράους (1884-1959), Γερμανός ηθοποιός
* Γιόζεφ Μάρτιν Κράους (1756–1792), Γερμανός συνθέτης
* Γκέοργκ Κράους (1826-1906), Γερμανός βιομήχανος
* Καρλ Κράους (1874-1936), Αυστριακός συγγραφέας
* Κλέμενς Κράους (1893-1954), Αυστριακός διευθυντής ορχήστρας
* Λώρενς Κράους (γενν. 1954), Καναδοαμερικανός φυσικός και συγγραφέας
* Μπριγκίτε Κράους (γενν. 1956), Γερμανίδα αθλήτρια (δρομέας ημιαντοχής)
* Νικόλ Κράους (γενν. 1974), Αμερικανίδα συγγραφέας
* Ταντέους Κράους (1932-2018), Τσεχοπολωνός ποδοσφαιριστής
* Φέρντιναντ Κράους (1812-1890), Γερμανός επιστήμονας, περιηγητής και συλλέκτης

Εκτός από πρόσωπα, μπορεί ακόμα να αναφέρεται:

* Στη γερμανική βιομηχανία Krauss-Maffei (από το όνομα του Γκέοργκ Κράους)
* Στον αστεροειδή της Κύριας Ζώνης 27049 Κράους (27049 Kraus), που ανακαλύφθηκε το 1998

## Δείτε επίσης
* Κράουζε

Κραους
2314 Φιλντ

Ο **Φιλντ (Field)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1977 από το προσωπικό του Αστεροσκοπείου του Χάρβαρντ στο Όουκ Ριτζ και πήρε το όνομά του προς τιμή του Αμερικανού αστρονόμου Τζωρτζ Φιλντ (* George B. Field*).

Αξιοσημείωτη είναι η μικρή εκκεντρότητα της τροχιάς του Φιλντ, δηλαδή η τροχιά του είναι σχεδόν κυκλική.

## Φυσικά χαρακτηριστικά
Τα φυσικά χαρακτηριστικά του Φιλντ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φιλντ
Φιλ Λάινοτ

Ο **Φιλ Λάινοτ** (*Philip Parris "Phil" Lynott*, 20 Αυγούστου 1949 - 4 Ιανουαρίου 1986) ήταν Ιρλανδός τραγουδιστής και μουσικός ο οποίος έγινε ευρύτερα γνωστός ως ιδρυτικό μέλος, βασικός συνθέτης-στιχουργός, τραγουδιστής και μπασίστας του ιρλανδικού ροκ συγκροτήματος Thin Lizzy.

Πριν σχηματίσει τους Thin Lizzy το *1969*, συμμετείχε σε αρκετά τοπικά συγκροτήματα του Δουβλίνου, με πιο γνωστό αυτό των *Skid Row* μαζί με τον Γκάρι Μουρ. Οι Thin Lizzy αρχικά γνώρισαν επιτυχία το *1973* με το τραγούδι τους *Whiskey in the Jar*, για να εκτοξευθούν σε δημοτικότητα μετά το *1976* με επιτυχίες όπως τα *The Boys are Back in Town*, *Jailbreak* και *Don't Believe A Word*, βασιζόμενοι κυρίως στις ερμηνευτικές και συνθετικές ικανότητες του Φιλ Λάινοτ και στη χρήση δύο σόλο κιθαριστών με εμφανείς επιρροές από την Ιρλανδική φολκλορική παράδοση.

Προς το τέλος της δεκαετίας του 1970, ο Φιλ Λάινοτ ξεκίνησε και σόλο καριέρα, δημοσίευσε τέσσερα βιβλία με ποιήματα, και όταν διαλύθηκαν οι Thin Lizzy το *1983*, ίδρυσε το συγκρότημα των Grand Slam, του οποίου ήταν ο ηγέτης μέχρι να διαλυθούν την επόμενη χρονιά.

Γνώρισε μία τελευταία επιτυχία το *1985*, σε συνεργασία με τον Γκάρι Μουρ, με το τραγούδι *Out In The Fields*, πριν πεθάνει στις *4 Ιανουαρίου 1986* μετά από επιπλοκές που παρουσίασε η υγεία του λόγω εκτεταμένης και χρόνιας χρήσης ναρκωτικών ουσιών.  Παραμένει μέχρι και σήμερα μια δημοφιλής προσωπικότητα στον κόσμο της ροκ μουσικής, και το 2005, ένα άγαλμα στήθηκε στη μνήμη του στο Δουβλίνο.

## Παραπομπές


Κατηγορία:Ροκ μουσικοί
Κατηγορία:Μπασίστες
2313 Αρούνα

Ο **Αρούνα (Aruna)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,90. Ανακαλύφθηκε το 1976 από τον Αμερικανό αστρονόμο Χένρυ Λη Τζίκλας, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από τη θεότητα Αρούνα, προσωποποίηση της κόκκινης αυγής στον Ινδουισμό.

## Φυσικά χαρακτηριστικά
Η μέση διάμετρος του Αρούνα εκτιμάται σε 15,54 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0506. Ο Αρούνα περιστρέφεται γύρω από τον εαυτό του μία φορά κάθε 8 ώρες και 54 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αρουνα
Αμπντελματζίντ Ουλμέρ

Ο **Αμπντελματζίντ Ουλμέρ** (γεννημένος στις 12 Σεπτεμβρίου 1978) είναι Μαροκινός επαγγελματίας ποδοσφαιριστής. Αυτό τον καιρό αγωνίζεται ως αμυντικός μέσος στον Πανθρακικό.

Ο Ουλμέρ αποτέλεσε αντικείμενο μεγάλης δικαστικής διαμάχης μεταξύ των ευρωπαϊκών συλλόγων και της FIFA, σχετικά με το δικαίωμα αποζημίωσης λόγω τραυματισμού που υπέστη σε διεθνή διοργάνωση. Έμεινε εκτός αγωνιστικών χώρων για διάστημα οκτώ μηνών μετά από έναν τραυματισμό του, ύστερα από μια αναμέτρηση απέναντι στην Μπουρκίνα Φάσο, τον Νοέμβριο του 2004.

Ο Ουλμέρ αγωνίστηκε με το Μαρόκο στους Ολυμπιακούς Αγώνες του Σίδνεϊ, το 2000.

## Παραπομπές


## Εξωτερικοί σύνδεσμοι

* Voetbal international
* 
*Guardian Football 

Κατηγορία:Μαροκινοί ποδοσφαιριστές
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Αμιάν ΣΚ
Κατηγορία:Ποδοσφαιριστές Σπορτίνγκ Σαρλερουά
Κατηγορία:Μέσοι ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Εθνικής Μαρόκου
Κατηγορία:Ποδοσφαιριστές ΕΣ Ουασκεάλ
Κατηγορία:Ξένοι ποδοσφαιριστές στην Ελλάδα
Κατηγορία:Μαροκινοί ποδοσφαιριστές στο εξωτερικό
100 Καλύτεροι Τραγουδιστές (Περιοδικό Rolling Stone)

Τα παρακάτω ονόματα είναι οι εκατό καλύτεροι τραγουδιστές όπως ανακηρύχθηκαν από το περιοδικό "Rolling Stone". Η λίστα δημοσιεύθηκε στο τεύχος της 27 Νοεμβρίου 2008 του εν λόγω περιοδικού.
thumb|200px|Η Aretha Franklin
thumb|200px|Ο Ray Charles
thumb|200px|Ο Elvis Presley
thumb|200px|Ο John Lennon

## Παραπομπές


Κατηγορία:Τραγουδιστές
Πολυθρόνα για Δύο

Η **Πολυθρόνα για Δύο** (αγγλικά: *Trading Places*) είναι αμερικανική κωμωδία παραγωγής 1983 σε σκηνοθεσία Τζον Λάντις και πρωταγωνιστούν οι Νταν Άκροϊντ, Έντι Μέρφι και Τζέιμι Λι Κέρτις.

## Πλοκή
Οι αδερφοί Ντιουκ, ηλικιωμένοι χρηματιστές, διαφωνούν για το αν η διάνοια σχετίζεται με την κληρονομικότητα. Έτσι αποφασίζουν να στοιχηματίσουν και φροντίζουν ο καλύτερος υπάλληλος τους να πάρει την θέση ενός ζητιάνου μικροαπατεώνα και αντίστροφα εκείνος να πάρει την θέση του.

## Ηθοποιοί και Χαρακτήρες
*Νταν Ακρόιντ στο ρόλο του *Λούις Ουίνθορπ*
*Έντι Μέρφι στο ρόλο του *Μπίλι Ρέι Βάλενταϊν*
*Τζέιμι Λι Κέρτις στο ρόλο της *Οφηλίας*
*Ντον Αμίτσι στο ρόλο του *Μόρτιμερ Ντιούκ*
*Ραλφ Μπέλαμι στο ρόλο του *Ράντολφ Ντιούκ*
*Ντένολμ Έλιοτ στο ρόλο του *Κόουλμαν*
*Κριστίν Χόλμπι στο ρόλο της *Πενέλοπε Ουίδερσπυν*

## Box office
Η ταινία *Πολυθρόνα για Δύο* έκανε άνοιγμα τριημέρου στη 3η θέση με 7,3 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 90,4 εκατομμύρια δολάρια.

## Βραβεία και υποψηφιότητες

## Δείτε επίσης

* Κατάλογος χριστουγεννιάτικων ταινιών

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1983
Κατηγορία:Ταινίες παραγωγής Paramount Pictures
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στις Αμερικανικές Παρθένοι Νήσοι
Κατηγορία:Αμερικανικές χριστουγεννιάτικες ταινίες
Κατηγορία:Ταινίες γυρισμένες στη Φιλαδέλφεια
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατάλογος πόλεων της Μολδαβίας

Αυτός είναι ο κατάλογος με τις δέκα μεγαλύτερες πληθυσμιακά πόλεις της Μολδαβίας, σύμφωνα με επίσημες εκτιμήσεις του *2012* .

400px|right



## Παραπομπές


Κατηγορία:Πόλεις της Μολδαβίας
Μολδαβια
Ημιμεγάλος Άξονας

**Ημιμεγάλος άξονας** ή **μεγάλος ημιάξονας** ονομάζεται το μέτρο του μήκους ίσο με το μισό μήκος του μεγάλου άξονα μιας έλλειψης. Στην ουράνια μηχανική είναι μια απ'τις παραμέτρους αναγκαίες για τον ορισμό την τροχιά ενός αντικειμένου γύρω από ένα άλλο.

[500px|thumb|center|Mε κόκκινο χρώμα o '''μεγάλος ημιάξονας''' (''a'') και με μπλε  ο '''μικρός ημιάξονας''' (''b'') σε μια [έλλειψη.]]

Κατηγορία:Ουράνια μηχανική
Κατηγορία:Τροχιές
Κατηγορία:Ευκλείδεια επιπεδομετρία
Κύπελλο Κυπελλούχων Ευρώπης ποδοσφαίρου 1998-99

Το **Κύπελλο Κυπελλούχων Ευρώπης της περιόδου 1998-99** ήταν το 39ο και τελευταίο της διοργάνωσης του κυπέλλου κυπελλούχων. Η διοργάνωση είχε ξεκινήσει το 1960 και για 39 χρόνια παρέμενε η δεύτερη κατά σειρά διασυλλογική διοργάνωση της ΟΥΕΦΑ. Η σταδιακή αναβάθμιση των άλλων δύο διοργανώσεων της ΟΥΕΦΑ, του Τσάμπιονς Λιγκ και του κυπέλλου ΟΥΕΦΑ, ελάττωσε σταδιακά τη δημοτικότητα του Κυπέλλου Κυπελλούχων, μέχρι που η ΟΥΕΦΑ αποφάσισε την κατάργησή του. Το τελευταίο κύπελλο κατέκτησε η Λάτσιο που επιβλήθηκε με 2-1 της Μαγιόρκας στον τελικό που διεξήχθη στις 19 Μαΐου 1999 στο Στάδιο Βίλα Παρκ του Μπέρμιγχαμ. Το κύπελλο ήταν το πρώτο για τη Λάτσιο στον θεσμό και το έβδομο που κατακτά ομάδα προερχόμενη από την Ιταλία.

## Πρώτος προκριματικός γύρος

|}

## Πρώτος γύρος

|}

## Δεύτερος γύρος

|}

## Προημιτελικά

|}

## Ημιτελικά

|}

## Τελικός

## Παραπομπές


## Εξωτερικοί σύνδεσμοι

* Κύπελλο Κυπελλούχων 1998-99 Ιστοσελίδα της ΟΥΕΦΑ
* Αποτελέσματα στο rsssf.com

Κατηγορία:Κύπελλο Κυπελλούχων Ευρώπης
Κατηγορία:Ποδόσφαιρο το 1988
Κατηγορία:Ποδόσφαιρο το 1999
Καβαλλάρι Θεσσαλονίκης

*Για οικισμό στην Ελλάδα με το ίδιο όνομα δείτε το λήμμα: [[Καβαλλάρι Ιωαννίνων]]*

Το **Καβαλλάρι** ή **Καβαλάρι** (επίσημα **Καβαλλάριον**) είναι πεδινή κωμόπολη του δήμου Λαγκαδά, της Περιφερειακής Ενότητας Θεσσαλονίκης σε υψόμετρο 84 μέτρα.

## Γεωγραφία - Ιστορία
Το Καβαλλάρι βρίσκεται στην πεδιάδα της Μυγδονίας κοντά στη λίμνη Κορώνεια σε απόσταση 18 χλμ. βορειοανατολικά της Θεσσαλονίκης και 6 χλμ. νότια του Λαγκαδά. Το χωριό χωρίζεται σε δύο συνοικίες, τη νότια ή Άνω Καβαλλάρι και τη βόρεια ή (Κάτω) Καβαλλάρι, που χωρίζονται από το ρέμα Καρυπίτσας που χύνεται στην Κορώνεια. Το χωριό είναι παλιός οικισμός ήδη από την Τουρκοκρατία, ενώ μετά τη Συνθήκη της Λωζάνης στους Μακεδόνες κατοίκους προστέθηκαν και πρόσφυγες. Λίγο έξω από το Καβαλλάρι, στη θέση Στάνοβο υπάρχει ο μεταβυζαντινός ναός του Αγίου Γεωργίου, καθώς και αρχαίοι Μακεδονικοί τάφοι. Το χωριό παρουσιάζει ιδιαίτερη πληθυσμιακή ανάπτυξη λόγω της γειτνίασης με Θεσσαλονίκη και Λαγκαδά.

## Οναμασία - Διοικητικά
Η παλιά ονομασία ήταν **Καβαλάρ** και με το όνομα αυτό συστάθηκε κοινότητα το 1918 με έδρα τον οικισμό. Το 1928 μετονομάστηκε σε **Καβαλάρι**, ενώ το 1940 διορθώθηκε σε Καβαλλάρι (δύο 'λ').. Σύμφωνα με το πρόγραμμα ''Καλλικράτης'' αποτελεί την τοπική κοινότητα Καβαλλαρίου που υπάγεται στη δημοτική ενότητα Λαγκαδά του **δήμου Λαγκαδά** και σύμφωνα με την απογραφή 2011 έχει πληθυσμό 1.993 κατοίκους.

## Αξιοθέατα
*Η **κεντρική πλατεία** του χωριού.
*Η **εκκλησία** του **Αγίου Αθανασίου** στην βορειοανατολική πλευρά.
*Ο **Παλαιός Ναός Αγίου Αθανασίου**, βόρεια της εκκλησίας του **Αγίου Αθανασίου**.
*Το **κεντρικό πάρκο** του χωριού, το οποίο διαθέτει επίσης και μία **παιδική χαρά**.
*Το *'κτήμα «Χαϊδευτός».

== Συγκοινωνία ==
Το χωριό μπορεί να επισκεφτεί κάποιος με την γραμμή *86* κατά την επιστροφή της, που περνάει από τον κεντρικό δρόμο του χωριού χωρίς όμως να περνάει από την κεντρική του πλατεία. Επίσης των γραμμών *91Κ* και *91Τ* που υπάρχουν αρκετά συχνά δρομολόγια εξυπηρετώντας τα πάρκα, την κεντρική πλατεία και την εκκλησία.

Επίσης η γραμμή των [[ΚΤΕΛ|ΚΤΕΛ Θεσσαλονίκης]] με την ονομασία *"Θεσσαλονίκη - Ασπροβάλτα"'', εξυπηρετεί την στάση στην παλαιά εθνική οδό Θεσσαλονίκης - Καβάλας, λίγο έξω απ' το χωριό.\

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Λευκοπηγή Κοζάνης

Η **Λευκοπηγή** είναι χωριό του δήμου Κοζάνης, της Περιφερειακής Ενότητας Κοζάνης.

## Γεωγραφικά - ιστορικά στοιχεία
μικρογραφία|Λευκοπηγιώτισσες σε Φεστιβάλ Λαϊκού χορού στο Σούλι Αχαΐας.
Η Λευκοπηγή βρίσκεται σε απόσταση 10 χλμ. νοτιοδυτικά της Κοζάνης στους πρόποδες του Βούρινου σε υψόμετρο 653 μέτρα.

Παλαιός οικισμός όπως μαρτυρούν και ευρήματα δύο προϊστορικών φρουρίων. Συγκεκριμένα, στη θέση «Καϊλιάς», που βρίσκεται περίπου τέσσερα χιλιόμετρα νοτιοδυτικά του χωριού, σώζονται υπολείμματα αρχαίου φρουρίου, το οποίο χρησιμοποιήθηκε πιθανώς και στους υστερορωμαϊκούς χρόνους. Στην αρχαιότητα η περιοχή ήταν γνωστή για το ιαματικό περιβάλλον και λατρεύονταν ο Ασκληπιός και η Υγεία. Κατά την τουρκοκρατία ονομάζονταν Βελίστι. Περιέπεσε στα χέρια του Αλή πασά αρχικά, του οποίου διατέλεσε τσιφλίκι και στη συνέχεια αποτέλεσε τσιφλίκι διαφόρων μπέηδων, όπως οι Χαμψά Μπέη, Αλιόμπεη, Μπεκτάς Μπέη, Ζεΐρ Μπέη, Ρόσου Μπέη και Χαϊδάρ Μπέη. 

Η εκκλησία του χωριού είναι αφιερωμένη στον Άγιο Ιωάννη τον Πρόδρομο, κτισμένη την περίοδο 1848 1865 με τη συνδρομή του τότε μπέη Χαμζάρ Ρεσίτ. Οι εργασίες είχαν ξεκινήσει επί επισκόπου Βενιαμίν και εφημέριου παπα-Γεώργιου Κανάβα και περατώθηκε επί επισκόπου Ευγενίου και εφημέριου Κωνσταντίνου Νούσια. Δεσπόζει επίσης, το καμπαναριό ύψους 15 μέτρων του 1916. Το 1886 στη Λευκοπηγή λειτουργούσαν 5 νερόμυλοι. Το 1900 στο Ελληνικό σχολείο του χωριού φοιτούσαν 20 μαθητές. Τον Ιούλιο του 1901 σημειώθηκαν συμπλοκές μεταξύ αγροφυλάκων απεσταλμένων των μπέηδων και Βελιστινών με αποτέλεσμα να σκοτωθούν 3 κάτοικοι και 1 αγροφύλακας. Κατά το Μακεδονικό Αγώνα οι Βελιστινοί συμμετείχαν με κυριότερους Μακεδονομάχους τον πρόεδρο της κοινότητας Γρηγόριο Δουγαλή, ο οποίος σκοτώθηκε και τον Ευθύμιο Βακρατσά.

Στην πλατεία του χωριού, σημαντικό σύμβολο αποτελεί ο μεγάλος πλάτανος. Ενδιαφέρον παρουσιάζει η μονόχωρη εκκλησία με νάρθηκα του Αγίου Ιωάννου Προδρόμου κτισμένη το 1865 με τις αγιογραφίες του 1880 (του αγιογράφου Δημήτριου Αδάμου Πιτένη από τη Σαμαρίνα) και το πυργοειδές κωδωνοστάσιο του 1916, από λαξευτή πέτρα της περιοχής. Από το 1995 έχει χαρακτηριστεί *«διατηρητέο μνημείο χρήζον ειδικής προστασίας»*.

Στη Λευκοπηγή εδρεύει ο τοπικός αθλητικός Σύλλογος «Ε.Μ.Α.Σ. Μέγας Αλέξανδρος Λευκοπηγής».

## Εξέλιξη πληθυσμού

## Προσωπικότητες
* Μανώλης Δραγώγιας, ζωγράφος
* Παντελής Πάσχος, ομότιμος καθηγητής Υμνολογίας και Αγιολογίας της Θεολογικής Σχολής του Πανεπιστημίου ΑΘηνών, συγγραφέας και ποιητής
* Πασχάλης Δουγαλής, ζωγράφος

## Παραπομπές


## Εξωτερικοί σύνδεσμοι
* Δήμος Κοζάνης, Λευκοπηγή 
* Β. Π. Καραγιάννης, "Η Παρέμβαση" πνευματική επιθεώρηση της Κοζάνης, Ο πλάτανος της Δημοκρατίας στη Λευκοπηγή

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Απλά τερματιζόμενη σηματοδότηση

Η **απλά-τερματιζόμενη σηματοδοσία (Αγγλικά:Single-ended signaling**) είναι η απλούστερη και πιο συνηθισμένη μέθοδος αποστολής ηλεκτρικών σημάτων μέσω δύο καλωδίων. Το ένα καλώδιο μεταφέρει μία μεταβαλλόμενη τάση, ή οποία αντιπροσωπεύει το σήμα, ενώ το άλλο καλώδιο είναι συνδεμένο σε μία τάση αναφοράς, συνήθως τη γείωση (ground. Η κυριότερη εναλλακτική λύση στην απλά τερματιζόμενη σηματοδοσία είναι η διαφορική σηματοδοσία.
Η απλά-τερματιζόμενη σηματοδοσία κοστίζει φθηνότερα από την διαφορική, αλλά δεν έχει την δυνατότητα να απορρίπτει τον θόρυβο που προκαλείται από:
# Διαφορές στο δυναμικό της γείωσης ανάμεσα στο κύκλωμα που εκπέμπει και στο κύκλωμα που λαμβάνει
# Σήματα που αναπτύσσονται επαγωγικά πάνω στο  καλώδιο που μεταφέρει το σήμα
Το κύριο πλεονέκτημα της απλά τερματιζόμενης σηματοδοσίας σε σχέση με την διαφορική, είναι το ότι απαιτούνται λιγότερα καλώδια για την μεταφορά πολλαπλών σημάτων. Εάν υπάρχουν **n** τον αριθμό σήματα προς μεταφορά, απαιτούνται **n+1** καλώδια, ένα για κάθε σήμα και ένα επιπλέον για την γείωση. Αντίθετα η διαφορική σηματοδοσία χρησιμοποιεί τουλάχιστον **2n** καλώδια. Ένα μειονέκτημα της απλά τερματιζόμενης σηματοδοσίας είναι ότι τα ρεύματα επιστροφής όλων των σημάτων μοιράζονται τον ίδιο αγωγό (ακόμη και εάν χρησιμοποιούνται ξεχωριστά καλώδια γείωσης, οι γειώσεις συνδέονται αναπόφευκτα η μία με την άλλη), και αυτό μερικές φορές προκαλεί παρεμβολές ("crosstalk") ανάμεσα στα σήματα.

## Πρότυπα
Η απλά τερματιζόμενη σηματοδοσία χρησιμοποιείται ευρέως, και την συναντάμε σε αρκετά συνηθισμένα πρότυπα μετάδοσης όπως:
    
*     RS-232 σειριακές επικοινωνίες
*     PS/2 συνδετήρες ποντικιών και πληκτρολογίων
*     I²C σειριακός δίαυλος
*     TTL κυκλώματα
*     CMOS λογικά κυκλώματα
*     ECL κυκλώματα
*     Στους περισσότερους παράλληλους διαύλους υπολογιστών, όπως:
:VMEbus
:PCI
*     VGA συνδετήρες σήματος εικόνας
*     SCSI διασυνδέσεις σκληρών δίσκων και άλλων περιφερειακών
*     Παράλληλες ATA διασυνδέσεις σκληρών δίσκων και άλλων περιφερειακών

Κατηγορία:Τηλεπικοινωνίες
Made in Europe

Το **Made in Europe** είναι ζωντανά ηχογραφημένο άλμπουμ του χαρντ ροκ συγκροτήματος, Deep Purple. Ο δίσκος ηχογραφήθηκε στις 4, 5 και 7 Απριλίου του 1975, στο Γκρατς της Αυστρίας, το Σααρμπρύκεν της Γερμανίας και το Παρίσι της Γαλλίας, αντίστοιχα, ενώ κυκλοφόρησε τον Οκτώβριο του επόμενου έτους.

Ο δίσκος αυτός ηχογραφήθηκε στην περιοδεία για την προώθηση του "*[[Stormbringer (album)|Stormbringer]]*", με το φορητό στούντιο των  Rolling Stones και τα τραγούδια του προέρχονται από το εν λόγω άλμπουμ αλλά και το "*[[Burn (Deep Purple album)|Burn]]*". Το "*Made in Europe*" κυκλοφόρησε από την "Purple Records" στην Ευρώπη και από την Warner στην Αμερική, ενώ επανεκδόθηκε σε μορφή CD, το 1990 και το 2007.

Στην συγκεκριμένη ηχογράφηση παίζουν μουσικοί από την τρίτη γραμμή μελών των Deep Purple με τους Ντέιβιντ Κόβερντεϊλ στα φωνητικά, Ρίτσι Μπλάκμορ στην κιθάρα, Γκλεν Χιούζ στο μπάσο, Τζον Λορντ στα πλήκτρα και Ίαν Πέις στα τύμπανα. Άξιο αναφοράς είναι ότι οι συναυλίες αυτές είναι και οι τελευταίες του κιθαρίστα Ρίτσι Μπλάκμορ με τους Deep Purple, αφού αμέσως μετά αποχώρησε για να δημιουργήσει τους Rainbow.

## Τα τραγούδια του δίσκου
1. **[[Burn (Deep Purple song)|Burn]]** *(Coverdale, Blackmore, Hughes, Lord, Paice)* - 7:32
2. **[[Mistreated]] (interpolating ''Rock Me Baby'')** *(Coverdale, Blackmore)* - 11:32
3. **Lady Double Dealer** *(Coverdale, Blackmore)* - 4:15
4. **You Fool No One** *(Coverdale, Blackmore, Hughes, Lord, Paice)* - 16:42
5. **[[Stormbringer (song)|Stormbringer]]** *(Coverdale, Blackmore)* - 5:38

## Θέσεις τσαρτ
***Made in Europe*** *(άλμπουμ)*

***Επίσημη κυκλοφορία: [[Οκτώβριος]] [[1976]]***

## Τα μέλη των Deep Purple
Το **Made in Europe** ηχογραφήθηκε από τη τρίτη σειρά μελών του συγκροτήματος. Τα μέλη της ήταν τα εξής:

* Ντέιβιντ Κόβερντεϊλ - *φωνητικά*
* Ρίτσι Μπλάκμορ - *κιθάρα*
* Τζον Λορντ - *πλήκτρα*
* Γκλεν Χιούζ - *μπάσο*
* Ίαν Πέις - *τύμπανα*

## Παραπομπές

## Πηγές
* Made in Europe, *1990 edition CD booklet*

Κατηγορία:Δισκογραφία των Deep Purple
Κατηγορία:Άλμπουμ του 1976
Σοκ και Δέος

Με τον όρο «**Σοκ και Δέος**» (αγγλ. *Shock and Αwe*)  φέρεται από το τέλος της δεκαετίας του 1990 μία σύγχρονη στρατιωτική τακτική, γνωστή και ως «τακτική ταχείας κατάληψης», ή κυριαρχία, που ανάγεται σε μετα-ψυχροπολεμικό στρατιωτικό δόγμα, με συμμετοχή συντριπτικής στρατιωτικής δύναμης που με θεαματική επίδειξη καταβάλει άμεσα το ηθικό του αντιπάλου στα πεδία των μαχών. Το δόγμα αυτό γράφτηκε από τους Έρλαν Ούλμαν (Harlan Κ. Ullman) και Τζ. Γουέντι (James P. Wade) το 1996 και παρουσιάστηκε στο Εθνικό Πανεπιστήμιο Άμυνας των ΗΠΑ.

## Δόγμα του Σοκ και Δέους
Σύμφωνα με τους συντάκτες αυτού όπως το παρουσίασαν στην ειδική έκθεσή τους, βασικός στόχος του αποτελεί η παράλυση της θέλησης του αντιπάλου, η πλήρης σύγχυση αυτού και η αδυναμία στρατηγικής αντίστασης. Αυτό επιτυγχάνεται με ταχύτητα εφαρμογής και εξαιρετικά έντονη προπαγάνδα, ικανή να διαβάλλει το ηθικό του αντιπάλου, έτσι ώστε να θεωρηθεί μάταιη η οποιαδήποτε αντίσταση. 
Αποτέλεσμα των παραπάνω βεβαιώνεται η ταχύτατη κατάληψη - κυριαρχία πεδίων ή ακόμα και αντίπαλων χωρών, ως σύγχρονη αντίληψη της στρατιωτικής τακτικής των ΗΠΑ.Η Ταχεία κυριαρχία ως "σοκ και δέος", γράφουν, μπορεί να γίνει μια "επαναστατική αλλαγή", στη στρατιωτική τακτική των ΗΠΑ εκμεταλλευόμενη στο έπακρο όλες τις δυνατότητες της σύγχρονης τεχνολογίας, της πληροφορικής και του ηλεκτρονικού πολέμου.

## Βασικές προϋποθέσεις
Βασικές προϋποθέσεις για την εφαρμογή του δόγματος θεωρούνται:
# η σχεδόν ολική ή απόλυτη γνώση και κατανόηση των δυνάμεων του αντίπαλου, και του χώρου εμπλοκής
# η ταχύτητα και η επικαιρότητα στην εφαρμογή του
# η επιχειρηματική λαμπρότητα στην εκτέλεσή του και
# ο απόλυτος ή σχεδόν απόλυτος έλεγχος της διαχείρισης και εκτέλεσης του συνόλου των επιχειρήσεων στο χώρο εμπλοκής

Στη δε ανάλυσή των παραπάνω, οι συντάκτες του δόγματος επικεντρώνονται στο σημείο της επιβολής του αιφνίδιου φόβου - σοκ όπου στη συνέχεια με παράμετρες ενέργειες (π.χ. αποκλεισμούς, προπαγανδιστική παραπληροφόρηση κ.λπ.) επιδιώκεται η επιθυμητή κατάσταση του περιορισμού της ελεύθερης βούλησης του εχθρού. Ακολούθως αναλύονται κατά τομείς οι στόχοι, η χρήση βίας, το μέγεθος και η έκταση της προς εφαρμογή δύναμης, η ταχύτητα εκτέλεσης, οι προσβολές υποδομών και οι παράπλευρες απώλειες αμάχων, καθώς και η τεχνική επ΄ αυτών.

Τελικά το δόγμα αυτό υιοθετήθηκε από τον αμερικανικό στρατό και εφαρμόσθηκε στον πόλεμο του Ιράκ το 2003, όπου τότε ο όρος έγινε περισσότερος γνωστός από τα διεθνή μέσα μαζικής ενημέρωσης (ΜΜΕ).

## Πηγές
* Harlan Κ. Ullman και James P. Wade, "Σοκ και δέος: Η επίτευξη ταχείας Κυριαρχίας" (National Defense University, 1996), XXIV.

## Εξωτερικοί σύνδεσμοι
*Σοκ και δέος, από SourceWatch
*Ερευνητικό Πρόγραμμα Διοίκησης και Ελέγχου, από SourceWatch

Κατηγορία:Στρατιωτική τακτική
Κατηγορία:Στρατός των ΗΠΑ
Κατηγορία:Ιστορία του Ιράκ
Κατηγορία:Εκφράσεις
Κατηγορία:Τεχνικές ψυχολογικού πολέμου
Ιέρων ή τυραννικός

thumb|right|210px|Εξώφυλλο βιβλίου σύγχρονης έκδοσης.

Ο **Ιέρων** του Ξενοφώντα είναι ένας διάλογος περί τυραννίας· δεν είναι όμως σωκρατικός διάλογος. Το κύριο αντικείμενο της συνομιλίας, που περιγράφεται στον Ιέρωνα, δεν είναι η βελτίωση της τυραννικής κυβέρνησης αλλά η διαφορά ανάμεσα σε τυραννικό και ιδιωτικό βίο σε σχέση με τις ανθρώπινες χαρές και λύπες.
Τα πρόσωπά του έργου είναι ο ποιητής Σιμωνίδης και ο τύραννος των Συρακουσών Ιέρων. 
## Σύνοψη

Ο ποιητής ζητά να μάθει από τον τύραννο αν ο τυραννικός βίος όντως διαφέρει από τον ιδιωτικό όσον αφορά τις χαρές και τις λύπες· διότι αποτελεί κοινή πεποίθηση ότι ο τύραννος γεύεται σε μεγαλύτερο βαθμό όλες τις ηδονές, ενώ η οδύνη του είναι πολύ περιορισμένη. Ο Ιέρων, ενοχλημένος από αυτήν την προκατάληψη του κοινού νου, επιχειρεί να την ανασκευάσει ακολουθώντας μια αποδεικτική πορεία η οποία λαμβάνει υπόψη εμπειρικά δεδομένα: γίνεται σύγκριση των δύο βίων με βάση ένα εξαντλητικό κατάλογο απολαύσεων. 

Ο Ιέρων  συμπληρώνει ότι ο τύραννος δεν έχει φίλους, δεν έχει την αγάπη των άλλων, δεν νιώθει ποτέ ασφάλεια· ζει διαρκώς με το φόβο της προδοσίας, της συνωμοσίας, της δολοφονίας, είναι αναγκασμένος να διαπράττει εγκλήματα για να μη χάσει την εξουσία του. Σε ερώτηση του Σιμωνίδη να επιστρέψει στο ιδιωτικό βίο ο Ιέρων απαντά ότι ο τύραννος δεν μπορεί να κάνει ούτε μπρος ούτε πίσω· αν κάνει μπρος, τα εγκλήματα και ο φόβος θα μεγεθύνονται, αν κάνει πίσω δεν υπάρχει καμιά συγχώρεση· το μόνο λοιπόν που το μένει να κάνει, είναι να κρεμαστεί. 

Ο Σιμωνίδης αποκαθιστά την αρχική ηρεμία της συζήτησης συμβουλεύοντάς τον να μετατρέψει την άδικη  τυραννία σε αγαθοεργό, έτσι ώστε να κερδίσει την αγάπη όλων, μια αγάπη απαλλαγμένη από το φθόνο.
## Η δράση του διαλόγου
Στην αρχή της συζήτησης ο Σιμωνίδης καθησυχάζει τον Ιέρωνα δηλώνοντας την προθυμία του να μάθει απ΄αυτόν, δηλαδή να τον εμπιστευτεί σε ό,τι πρόκειται να πει για τη σχετική επιθυμότητά του και στο τέλος της συζήτησης για τις σωματικές απολαύσεις φαίνεται να έχουμε φτάσει στο τέλος της όλης συνομιλίας. Ο Σιμωνίδης είχε αρχικά απαριθμήσει οκτώ ομάδες ευχάριστων ή λυπηρών πραγμάτων:
*Θεάματα
*Ακούσματα
*Μυρωδιές
*Φαγητό και πιοτό
*σεξ
*Αντικείμενα που γίνονται αντιληπτά απ΄όλο το σώμα
*Καλά και κακά πράγματα
*Ύπνος

## Επιλεκτικό χωρίο
Εγώ πιστεύω, Ιέρωνα, ότι ο αληθινός άνδρας διαφέρει από τα άλλα ζώα στο ότι ορέγεται (εκ του οποίου και όρεξη) τις τιμές. Γιατί, όμοια με αυτόν, όλα τα άλλα ζώα φαίνεται να ευχαριστιούνται με την τροφή, την πόση, τον ύπνο και τη σεξουαλική πράξη (αφροδισίοις).7, 3.1-5

## Παραπομπές
 

## Ενδεικτική βιβλιογραφία

* Alexandre Kojève, «Τυραννία και Σοφία», [γαλλική έκδοση], 1954

Κατηγορία:Έργα του Ξενοφώντα
Κατηγορία:Τυραννία
Ταυ Κήτους

Το **Ταυ Κήτους** (*Tau Ceti*, τ Cet) είναι ένας κοντινός αστέρας φασματικού τύπου G, δηλαδή παρόμοιο με τον Ήλιο, αν και έχει μόνο το 78% της μάζας του. Ο αστέρας απέχει περίπου 12 έτη φωτός και αποτελεί το 18ο εγγύτερο ουράνιο σύστημα ως προς τον Ήλιο. Το Ταυ Κήτους έχει χαμηλή μεταλλικότητα και έτσι θεωρείται δύσκολο να το περιβάλλουν βραχώδεις πλανήτες. Το Ταυ Κήτους περιβάλλει ένας δίσκος συντριμμιών με περίπου δεκαπλάσια ποσότητα σκόνης από αυτή που βρίσκεται στη ζώνη του Κάιπερ στο Ηλιακό Σύστημα.

Υπάρχει η πιθανότητα το πλανητικό σύστημα το Ταυ Κήτους να περιλαμβάνει 5 πλανήτες, ένας από τους οποίους βρίσκεται στην «κατοικήσιμη ζώνη». Όμως, εξαιτίας του πυκνού δίσκου συντριμμιών, τα συμβάντα πρόσκρουσης θα είναι συχνά. Παρά όμως αυτό το εμπόδιο, επειδή είναι κατοικήσιμος και περιφέρεται γύρω από ένα σταθερό αστέρα που μοιάζει με τον Ήλιο, ο αστέρας έχει προσελκύσει το ενδιαφέρον. Εξαίτιας της εγγύτητάς του έχει προταθεί ως στόχος για το SETI.

Το ταυ Κήτους φαίνεται από το Ηλιακό Σύστημα σαν ένας αστέρας με φαινόμενο μέγεθος 3,50 και είναι ορατός με γυμνό μάτι. Από το Ταυ Κήτους, ο Ήλιος φαίνεται σαν αστέρας τρίτου μεγέθους στον αστερισμό του Βοώτη.

## Παραπομπές


## Δείτε επίσης
* Κατάλογος αστέρων του Κήτους

Κατηγορία:Αστέρες με ονομασία κατά Bayer
Κατηγορία:Αστέρες κύριας ακολουθίας τύπου G
Κατηγορία:Κήτος (αστερισμός)
Κατηγορία:Πλανητικά συστήματα
Βαλαχάδες

**Βαλ(λ)αχάδες** ή **Βαλαάδες** αποκαλούνταν Έλληνες που είχαν εξισλαμισθεί κατά την ύστερη περίοδο της τουρκοκρατίας στην δυτική Μακεδονία ή και σε άλλες περιοχές της Ελλάδας. Το όνομα αυτό προέρχεται ενδεχομένως από την αραβική λέξη  *βαλαχί* (Wallah, «*ορκίζομαι στον [[Αλλάχ]]*») το οποίο τους αποδόθηκε με σκωπτική διάθεση επειδή δεν γνώριζαν παρά ελάχιστες τουρκικές λέξεις, ενώ υπάρχει και η άποψη ότι προέρχεται από διαγλωσσική προσαρμογή του εθνωνυμίου «Βλάχοι». Οι ίδιοι αποκαλούσαν τους εαυτούς τους «Φούτσηδες». Η μεγαλύτερη συγκέντρωση Βαλαχάδων υπήρχε σε χωριά μεταξύ Σιάτιστας, Καστοριάς και Γρεβενών. Οι περισσότεροι από αυτούς θεωρήθηκαν ανταλλάξιμοι κατά την ανταλλαγή πληθυσμών του 1923 και μετοίκησαν στην Τουρκία. 

Σύμφωνα με την προφορική παράδοση εξισλαμίστηκαν κατά τον 17ο αιώνα. Ο πρόσφατος εξισλαμισμός τους υποδεικνύεται και από το ότι υπάρχουν κοινά επώνυμα μεταξύ Βαλαχάδων και Χριστιανών της περιοχής, καθώς και χωράφια τα οποία είχαν διαμοιραστεί ως «αδελφομοίρια» και οι ιδιοκτήτες τους γνώριζαν ότι ήταν συγγενείς αν και είχαν διαφορετική θρησκεία. Θεωρείται πιθανό ότι άρχισαν να εξισλαμίζονται στα τέλη του 17ου αι. και αυτό συνεχίστηκε και τον επόμενο αιώνα λόγω των πιέσεων από τους Τουρκαλβανούς και τον Αλή Πασά ο οποίος μετέβαλε σε τσιφλίκια τα χριστιανικά χωριά.    

Ο Πουκεβίλ ''(Pouqueville)'' (Β', 509) αναφέρει ότι η Λεψίστα ή Ανασελίτσα, ένα από τα χωριά των Βαλαάδων, κτίστηκε τον 14ο αιώνα από εξισλαμισθέντες Βαρδαριώτες που αντικατέστησαν άλλους χριστιανούς που είχαν σφαγεί ή εξανδραποδισθεί, χωρίς όμως να παραπέμπει σε κάποια τεκμήρια. Ένα χρονολογημένο τεκμήριο είναι αναφορά του αρχιεπισκόπου Σισανίου στον λεγόμενο κώδικα του Ζωσιμά της Σιατίστης όπου αναφέρει ότι το 1797 υπήρχαν στην επαρχία Σισανίου ως μωαμεθανικά τα χωριά των Βαλαάδων ενώ υπήρχαν και μικτά χωριά. Αλλά και ο μελετητής Καλεντέρης παρατήρησε στον κώδικα της Μονής Μεταμορφώσεως, της επιλεγόμενης της Ζάβορδας, ότι το 1692 αναφέρονται ως δωρητές και ονόματα ατόμων από χωριά που είναι γνωστά ως αμιγώς μουσουλμανικά, όπως το Βέντζι, οι Αγαλαίοι, η Τόριτσα, η Πηγαδίτσα κ.ά. Με βάση αυτό θεωρείται πιθανό ότι εξισλαμίστηκαν μετά το 1692 και πριν το 1797.To 1820 συμμετέχουν στην πολιορκία του Αλή Πασά στα Γιάννενα, υπό τον Χουρσίτ Πασά και γνωρίζουν και αυτοί την ήττα από τον Μάρκο Μπότσαρη, ηγούμενου Σουλιωτών και άλλων Ηπειρωτών σε Μάχη κοντά στα Γιάννενα.   

## Δείτε επίσης
* Συλλογή παραδοσιακών βαλαχάδικων τραγουδιών, συλλογή βαλαχάδικων δημοτικών αφηγήσεων και συλλογή προσωπικών διηγήσεων των Βαλαχάδων, βιντεοσκοπήσεις του 2016 στην Τουρκία από τους Thede Kahl και Andreea Pascaru, πηγή: VLACH commission of the Austrian Academy of Sciences
* Καραμανλήδες
* Ουρούμ
* Λινοβάμβακοι
* Ελληνόφωνοι μουσουλμάνοι
* Ρωμανιώτες
* Ντονμέ
* Χεμσίν
* Γκαγκαβούζικη γλώσσα

## Παραπομπές


Κατηγορία:Έλληνες ανά εθνοτική ή εθνική καταγωγή
Κατηγορία:Ελληνική διασπορά
Κατηγορία:Ισλάμ στην Ελλάδα
Κατηγορία:Οθωμανοί ελληνικής καταγωγής
Κατηγορία:Πληθυσμιακές ομάδες της Ελλάδας
Scandinavian Nights

**Scandinavian Nights** είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple. Η συναυλία έλαβε χώρα στο "Konserthuset" της Στοκχόλμης στις 12 Νοεμβρίου του 1970 και ηχογραφήθηκε από το Διεθνές Ραδιόφωνο της Σουηδίας με ονομασία "Tonkraft". Κυκλοφόρησε το 1988 από την "Connoiseur Collection" μόνο στην Ευρώπη, το 1992 από τη "Relativity Records" στις Ηνωμένες Πολιτείες και την Ιαπωνία, ενώ επανεκδόθηκε το 2001 από την εταιρεία "Spitfire".

Το συγκεκριμένο άλμπουμ ηχογραφήθηκε στην περιοδεία για την προώθηση του δίσκου "*[[Deep Purple in Rock]]*", το πρώτο άλμπουμ των Deep Purple με τον Ίαν Γκίλαν στα φωνητικά και τον Ρότζερ Γκλόβερ στο μπάσο. Συμπεριλαμβάνει τη μεγαλύτερη, σε χρονική διάρκεια, εκτέλεση του τραγουδιού "*[[Child in Time]]*", μεγέθους 20 λεπτών, αλλά και ημίωρες εκτελέσεις των κομματιών "*[[Mandrake Root]]*" και και "*[[Wring that Neck]]*", που σημαίνει ότι τα τρία τραγούδια έχουν συνολική διάρκεια άνω των 80 λεπτών!

Η έκδοση του δίσκου στις Ηνωμένες Πολιτείες είχε την ονομασία "*Live and Rare*" ενώ στις 4 Απριλίου του 2005, οι αρχικές ταινίες ηχογράφησης επανακυκλοφόρησαν με τον τίτλο "*[[Live in Stockholm (δίσκος των Deep Purple)|Live in Stockholm]]*" και ελαφρώς διαφορετική την χρονική διάρκεια των τραγουδιών.

## Τα τραγούδια του δίσκου
**CD 1**
1. **[[Wring that Neck]]** *(Blackmore, Simper, Lord, Paice)* - 34:22
2. **[[Speed King]]** *(Blackmore, Gillan, Glover, Lord, Paice)* - 10:44
3. **[[Into the Fire]]** *(Blackmore, Gillan, Glover, Lord, Paice)* - 4:48
4. **Paint it Black** *(Jagger, Richards)* - 9:49
**CD 2**
5. **[[Mandrake Root]]** *(Blackmore, Evans, Lord)* - 28:40
6. **[[Child in Time]]** *(Blackmore, Gillan, Glover, Lord, Paice)* - 20:29
7. **[[Black Night]]** *(Blackmore, Gillan, Glover, Lord, Paice)* - 7:34

## Τα μέλη των Deep Purple
Το **Scandinavian Nights** ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Scandinavian Nights *2001 CD Booklet*
* Deep Purple: Scandinavian Nights - Sea of Tranquility

Κατηγορία:Δισκογραφία των Deep Purple
Κατηγορία:Άλμπουμ του 1988
Πορκερόλ

Το **Πορκερόλ** (γαλ. *Porquerolles*) είναι το δεύτερο μεγαλύτερο νησί της Γαλλίας στη Μεσόγειο θάλασσα και το ένατο μεγαλύτερο νησί της Γαλλίας (δεν υπολογίζονται οι γαλλικές υπερπόντιες περιοχές), μετά την Κορσική, το Ολερόν, το Μπελ-Ιλ-αν-Μερ, το Ιλ ντε Ρε, το Νουαρμουτιέ, το Ιλ ντ Ιε, το Ουεσάν και το Γκρουά. Έχει έκταση 12,54 τ. χλμ. και έχει 200 κατοίκους (2004).

Το Πορκερόλ είναι το μεγαλύτερο και δυτικότερο από τα τέσσερα Νησιά Ιέρ (ή Χρυσά Νησιά). Έχει μήκος 7 χιλιόμετρα και 3 χιλιόμετρα πλάτος, ενώ σε αυτό βρίσκονται και πέντε μικροί λόφοι. Το χωριό του νησιού ιδρύθηκε το 1820, ενώ το 1837 χτίστηκε φάρος και το 1850 μία εκκλησία.

right|thumb|300px|To Πορκερόλ.

Κατηγορία:Νησιά της Γαλλίας
Κατηγορία:Νησιά της Μεσογείου
Λεβάν

Το **Λεβάν** (γαλ. *Île du Levant*) είναι ένα νησί της Γαλλίας στη Μεσόγειο θάλασσα. Έχει έκταση 9 τ. χλμ. και 100 κατοίκους (2004). 
Το Λεβάν είναι το δεύτερο μεγαλύτερο και ανατολικότερο από τα τέσσερα Νησιά Ιέρ (ή Χρυσά Νησιά). Έχει μήκος 8 χιλιόμετρα και 1 χιλιόμετρο πλάτος.

right|thumb|300px|Μία ακτή στο Λεβάν.

Κατηγορία:Νησιά της Γαλλίας
Κατηγορία:Νησιά της Μεσογείου
Κύπελλο Ισπανίας ποδοσφαίρου ανδρών 2008–09

Το Κύπελλο Ισπανίας 2008–09 το κατέκτησε για 25η φορά η Μπαρτσελόνα νικώντας στον τελικό την Αθλέτικ Μπιλμπάο με 4–1. Η Βαλένθια, που πήρε πέρυσι το κύπελλο, αποκλείστηκε στα προημιτελικά από τη Σεβίλλη.

## Γύρος των 32

## Γύρος των 16

## Προημιτελικά

## Ημιτελικά

## Τελικός

Κυπελλο Ανδρων 2009
Κατηγορία:Εγχώρια ποδοσφαιρικά κύπελλα 2008-2009